༆ སྣང་བ་མཐའ་ཡས་དེ་སྲས་པད་དཀར་འཆང་། །དབྱེར་མེད་དྲིན་ཅན་རྩ་
158

བླ་མའི་རྣལ་འབྱོར་ཞིང་ཁམས་རྒྱ་མཚོའི་བྱིན་རླབས་མྱུར་འདྲེན། ༼༡༥༽
བའི་བླ་མ་ལ། །བྱང་ཆེན་བར་དུ་སྐྱབས་འགྲོ་གསོལ་འདེབས་ན། །སྐུ་གསུང་ཐུགས་
ཀྱི་བྱིན་རླབས་མྱུར་དུ་སྩོལ། རང་ཉིད་ལེགས་ལྡན་ནག་པོ་ཕྱག་དྲུག་པར། །རབ་
གསལ་སྤྱི་བོར་སྐྱབས་གནས་ཀུན་འདུས་པ། །རྩ་བའི་བླ་མ་གསེར་སྦྱངས་ཞུན་མའི་
མདོག །འབུམ་ཕྲག་རྟ་ལྗང་གོས་ཀྱིས་ཀླུབས་པའི་གཟི། །རིན་ཆེན་རྒྱན་སྤྲས་ལོངས་
སྐུའི་ཆ་ལུགས་ཅན། །ཡིད་བཞིན་ནོར་བུ་གསེར་གྱི་དྲིལ་བུ་འཛིན། །པད་ཉིའི་གདན་
ལ་རྡོ་རྗེ་སྐྱིལ་ཀྲུང་བཞུགས། །བླ་མགོན་ཕན་ཚུན་འོད་ཟེར་འཕྲོ་འདུ་ཡིས། །བདེ་
སྟོང་ངང་ལ་གར་མཛད་འོད་དུ་མེར། །བླ་མགོན་དབྱེ་བ་མེད་པའི་ངོ་བོར་གྱུར། །ན་
མོ་བུདྡྷ་ཡ། ན་མོ་གུ་རུ་བྷྱ བཛྲ་བཱི་ར་བཱི་རེ་ན་ཤྲཱི་ཡེ། ཌཱ་ཀ་ཌཱ་ཀི་ནཱི། ཛོ་ཀ་ཛོ་ཀི་
ནི། སརྦ་བུདྡྷ་བོ་དྷི་སཏྭ། ཤཱ་ར་ཎཾ་གཙྪ་མི་ཀྱེ། ལན་གསུམ་ཐུགས་དམ་བསྐུལ་ཕྱིར་
གསོལ་བཏབ་པས། །བླ་མ་ཡི་དམ་སངས་རྒྱས་བྱང་སེམས་དང་། །ཡི་དམ་དཔའ་
བོ་དཔའ་མོ་རྣལ་འབྱོར་མ། །དཔལ་ལྡན་ཡེ་ཤེས་མགོན་པོ་ཕྱག་དྲུག་པའི། །བྱིན་
རླབས་ནུས་མཐུ་ཐོགས་པ་མེད་པ་ཡིས། །བདག་ཡིད་ད་ལྟ་ཉིད་དང་མྱུར་བ་ཉིད། །
འདུག་ས་འདི་རུ་བྱིན་གྱིས་རབ་བརླབས་ཏེ། །སྐུ་གསུང་ཐུགས་ཀྱི་དངོས་གྲུབ་སྩལ་
དུ་གསོལ། །རྩེ་གཅིག་(༦༦ན)གདུང་ཤུགས་དྲག་པོས་གསོལ་བཏབ་པས། །བླ་མ་འོད་
ཞུ་རང་གི་སྤྱི་གཙུག་ནས། །ཆུ་ལ་ཆུ་བཞག་ལྟ་བུར་གྱུར་པ་ཡིས། །བདེ་སྟོང་ཕྱག་
རྒྱ་ཆེན་པོའི་ངང་དུ་གློད། །གསོལ་འདེབས་དང་བླ་མའི་རྣལ་འབྱོར་འདི་འདྲ་ཞིག་
དགོས་ཞེས་བི་ལིག་ཐུ་རབ་འབྱམས་པས་བསྐུལ་བའི་ངོར་ཟ་ཧོར་གྱི་བནྡེས་སྦྱར་བའི་
ཡི་གེ་པ་ནི་དགེ་སློང་འཇམ་དབྱངས་གྲགས་པའོ། །།